હૈદરાબાદના એક બિઝનેસમેન સતીષ બાબુ સનાની ફરિયાદના આધારે સીબીઆઇએ પોતાના ટોચના અધિકારી રાકેશ અસ્થાના સામે એફઆઇઆર દાખલ કરી એ વાતનો દાવો કર્યો હતો કે બિઝનેસમેને રાકેશ અસ્થાનાને છેલ્લા એક વર્ષમાં લગભગ ત્રણ કરોડ રૂપિયાની લાંચ આપી હતી. બિઝનેસમેન સનાનું નિવેદન સીઆરપીસીની કલમ 164 હેઠળ મેજીસ્ટ્રેટ સમક્ષ નોંધાયુ છે, જે કોર્ટમાં પણ માન્ય હશે. અત્રે ઉલ્લેખનીય છે કે મોઇન કુરેશી પાસેથી 50 લાખ રૂપિયા લેવાના કેસમાં સના પણ તપાસમાં ઘેરામાં હતા, આ કેસની તપાસ માટે રચવામાં આવેલી એસઆઇટીનું નેતૃત્વ રાકેશ અસ્થાના કરી રહ્યા હતા.